MK ตั้งบ.ย่อยใหม่ “เฮลท์ แอนด์ เวลเนสส์ วิลเลจ” รุกธุรกิจสถานพยาบาล
MK ตั้งบ.ย่อยใหม่ "เฮลท์ แอนด์ เวลเนสส์ วิลเลจ" รุกธุรกิจสถานพยาบาล
8 ม.ค. 2562

บริษัท มั่นคงเคหะการ จำกัด (มหาชน) หรือ MK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการของบริษัท ครั้งที่ 1/2562 เมื่อวันที่ 8 มกราคม 2562 ได้มีมติอนุมัติให้บริษัทจัดตั้งบริษัทย่อยแห่งใหม่ ได้แก่ บริษัท เฮลท์ แอนด์ เวลเนสส์ วิลเลจ จำกัด (Health And Wellness Village Co., Ltd.) โดยจดทะเบียนภายในเดือนมกราคม 2562 ด้วยทุนจดทะเบียน 1,000,000 บาท แบ่งออกเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท โดยบริษัทถือหุ้นในสัดส่วน 100% เพื่อดำเนินกิจการที่เกี่ยวข้องกับสถานพยาบาล โดยใช้แหล่งที่มาของเงินทุนจากเงินทุนหมุนเวียนของบริษัท